John Cage

**John Milton Cage Jr.** (Los Angeles le 5 de septembre 1912&nbsp;– Nove York le 12 de augusto 1992) esseva un compositor, philosopho, theoretico musical, poeta, artista, pictor, aficionado al mycologia e collector de fungos statounitese. Pionero del musica aleatori, del musica electronic e del uso non-standard de instrumentos musical, Cage esseva un ex le figuras principal del vanguarda de postguerra. Le criticos le ha applaudite como un ex le compositores statounitese le plus influente del 20me seculo. Ille esseva decisive in le disveloppamento del dansa moderne, principalmente per su association con le choreographo Merce Cunningham, qui esseva su collega sentimental le major parte de su vita. 

Inter su maestros esseva Henry Cowell (1933) e Arnold Schoenberg (1933-1935), ambes cognoscite pro lor innovationes radical in le musica, ma le principal influentia super le travalio de Cage se incontra in diverse culturas oriental. Per su studios re philosophia indian e buddhismo zen in le finales del annos 1940, Cage arrivava al idea del musica aleatori o musica formate al hasardo, le qual ille comenciava componer in 1951. Le *[[I Ching]]*, un antique texto chinese classic re eventos cambiante, deveniva le instrumento compositive habitual de Cage durante le resto de su vita.

Cage es cognoscite in le cultura popular principalmente pro su composition *4*, tres movimentos que on interpreta sin toccar un sol nota. Un altere famose creation de Cage es le piano preparate, pro le qual ille scribeva numerose obras referite al dansa e varie pecias pro concerto. 

## Musica

### Prime travalios, structura rhythmic e nove approches al harmonia
Le prime pecias complete de Cage se ha perdite. Secundo le compositor, su prime travalios esseva pecias multo curte pro piano, componite utilisante complexe procedimentos mathematic e al quales mancava "attractivo sensual e poter expressive". Cage comenciava tunc a producer pecias improvisante e scribente depost le resultato, usque Richard Buhlig le remarcava le importantia del structura. Le major parte del travalios del prime annos 1930 son altemente chromatic, e illos trai le interesse de Cage re le contrapuncto. Post iste prime studios Henry Cowell le recommendava que ille se dirige a Arnold Schoenberg, qui le diceva post un par de lectiones que ille non habeva aptitudes pro le harmonia: "tu te incontrara con un muro que non te sera possibile transpassar", a lo que Cage contestava: "tunc io passara mi vita colpante me le capite contra iste muro". 

Pauc depost, Cage comenciava scriber musica percussive e musica pro dansa moderne, utilisante un technica que collocava le structura rhythmic del pecia in un prime plano. Le proportiones utilisate, denominate per Cage "proportiones annidate", deveniva un characteristica regular de su musica dum le annos 1940. Le technica esseva elevate a un grande complexitate in pecias posterior.

Verso finales del annos 1940, Cage comenciava disveloppar diverse methodos pro rumper con le harmonia traditional. Per exemplo, su obra *String *Quartet in Four Parts* (1950) *esseva componite per un numero de* gammas *o* accordos *con un instrumentation fixe. Le pecia progressa de un gamma al altere. In cata occasion, on selectiona iste *gamma* in function de si illo contine le nota necessari pro le melodia, de modo que le resto del notas non forma alicun harmonia directional. Su* Concerto for prepared piano *(1950-1951) utilisava un systema de tabulas de duration, dynamicas, melodias, etc., ex le quales Cage seligeva utilisante patronos geometric simple. 

### Hasardo
Juxta le proportiones annidate, Cage comenciava utilisar systemas de tabulas pro differente travalios pro piano, como *Music* *of Changes <nowiki/>*(1951), ubi le material esseva selectionate exclusivemente ex tabulas utilisante le *I Ching.* Tote le musica de Cage desde 1951 esseva componite utilisante procedimentos de hasardo, habitualmente le *I Ching*.

Altere serie de travalios applicava processos hasardose a musica preexistente de altere compositores, como *Cheap Imitation *(1969) (basate sur Erik Satie)*, Some of* "The *harmony of Maine"* (1978) (basate sur Belcher) e *Hymns and *variations (1979).

### Improvisation
Utilisante processos de hasardo con le objectivo de eliminar le gustos del compositor o interprete, le disinteresse de Cage re le concepto de improvisation esseva apparente, essente iste ultime un forma de travalio inevitabilemente unite al preferentias del interprete. Nonobstante, in tote un serie de travalios desde le annos 1970 le compositor incontrava le modo de incorporar le improvisation. In *Child *of Tree* (1975) *e* Branches (1976) *on requesta al interpretes que illes utilisa certe species de plantas como instrumentos, per exemplo le cactos. Le structura de iste pecias es determinate per le hasardo de su electiones, essente iste le resultato musical. 

## Arte visual, scriptos e altere activitates
Ben que Cage comenciava a pinger in su juventute, ille lassava iste activitate pro concentrar se sur le musica. Su prime projecto visual matur *Not Wanting to Say Anything About Marcel, *data de 1969. Le travalio comprende duo lithographias e un gruppo de lo que Cage appellava *plexigrammas:* impressiones de seta super pannellos acrylic. Tanto le pannellos como le lithographias consiste ex peciettas de parolas in differente fontes typographic, toto illo governate per operationes de hasardo. 

Desde 1978 usque su morte Cage travaliava in *Crown Point Press*, producente series de impressiones cata anno. Su prime projecto completate hic esseva le gravure *Score Without Parts* (1978), create ex instructiones totalmente annotate e basate in combinationes de designos de Henry David Thoreau. Illo esseva continuate, le mesme anno, per *Seven Day Diary*, que Cage pingeva con le oculos claudite ma illo esseva create sur un rigorose structura disveloppate utilisante methodos de hasardo. Finalmente, le designos de Thoreau esseva le base de su ultime travalios, producite in 1978, *Signals.*

Inter 1979 e 1982 Cage produceva tote un serie de gravures grande: *Changes and Disappearences* (1979-1980),* On the Surface *(1980-1982)* *e* Déreau* (1982). Istos esseva le ultime travalios create per le technica del gravure.  In 1983 ille comenciava utilisar differente materiales non-conventional como coton battite o spuma, e posteriormente ille utilisava petras e igne (*Eninka,* *Variations, Ryonaji*, etc.) pro crear su travalios visual.